
"Siguridad di nos muchanan ta prioridad" 


Riba dia Internacional di Derecho di Mucha, Prome Minister 
Evelyn Wever-Croes hunto cu demas colega minister y algun 
Parlamentario, tabata presente na e lansamento di e Toolkit di 
Codigo di Proteccion (CDP). Prome Minister a expresa cu e 
tabata un momento sumamente bunita, caminda a presencia 
e resultado di e dedicacion di e ekipo di CDP cu a haci esaki 
posibel. E CDP ta un plataforma digital caminda ta inverti den 
e profesionalnan door di di duna nan e hermentnan necesario, 
pa por eherce nan trabou mucho mas miho, y asina garantisa 
proteccion pa e muchanan. 


Sefiora Sue-Ann Ras, como e persona encarga pa guia e ekipo 
chikito di e Departamento di Mucha y Hoben, a splica cu e 
CDP aki sigur ta un logro grandi pa pais Aruba y specialmente 
pa siguridad di e muchanan. El a indica cu e toolkit aki ta 
manera un ekipahe completo pa e profesionalnan, na unda 
tin casonan, informacion, quiz, y video riba diferente aspecto, 
cu ta trata di sospecho di abuso di mucha. E ta un contenido 
completamente local, na unda mas o menos 70 profesional a 
traha riba esaki pa yega na e contenido aki. 


Sefiora Ras tambe a menciona cu banda di esaki, tambe tin e 
revista ASERTIVO, cu a wordo disefia cu e meta pa traha riba 
conscientisacion, y amplia e conocemento di e profesionalnan 
riba diferente tereno, manera di nos mesun hendenan y kico 
nan ta haci den veld, tambe kico tur nan como instancia ta 
para pe. E producto aki, a wordo realisa cu fondonan di Union 
Europeo, pero tambe a haya sosten technico, vooral den e parti 
digital, di Augeo Foundation y di Unicef Hulanda. E producto 
final a wordo presenta e afia aki na Maart. 


Prome Minister ta gradici na prome luga Minister Glenbert 
Croes pa introduci e team di Social Crisis Plan, cu na aňa 2017 
a cuminsa cu e iniciativa aki. Tambe, Minister Rocco Tjon, 
kende como Minister di Asuntonan Social, cu su vision, pasion 
y dedicacion a logra esaki. Un danki tambe na Sefiora Sue- 
Ann Ras cu a sa di guia e ekipo di Departamento di Mucha 
exitosamente. Pa Gabinete Wever-Croes, e siguridad di nos 
muchanan ta un prioridad. MN 

MINISTER ARENDS TA ACTUALIZA 


HABITANTENAN DI PLAYA PABOU RIBA 
MANEHO DI DESPERDICIO 


Dia 22 di november 2023, Ministerio di Naturalesa a organisa 
un reunion na Centro di Bario Playa Pabao pa duna un update 
riba e maneho di desperdicio na Aruba. Durante e reunion a 
elabora, entre otro, riba e accion Baki den Bario cu ta tumando 
luga tur diasabra for di "or te cu 11'or di mainta como parti 
di campafia nacional Limpi Limpi.’ Esnan presente a haya 
espacio pa haci pregunta na Minister Arends y duna sugerencia 
pa sigui mehora e actividad. 


E maneho di desperdicio ta uno dinamico y ta enfoca riba e 
participacion di ciudadano pa aporta na e limpiesa di nos isla. 
E meta di Baki den Bario ta pa stimula un habito di separacion 
di desperdicio den nos comunidad y hisa e cantidad di materia 
colecta cu por wordo recicla. Materia cu por wordo procesa sea 
na Aruba of den exterior door di exporta nan. Durante e charla, 
a comparti datos di e accion di Baki den Bario y a actualiza tur 

Centro di Bario Playa Pabao "or te cu 11'or di mainta. m 


presente encuanto e esfuersonan pa sanea e area di Dump 
Parkietenbos. Un suma di 6 miyon florin a ser aloca pa converti 
esaki den un parke solar. 


"Mi ta contento di por crea conscientisacion bou ciudadano cu 
tur loke nos ta crea riba tera, tin impacto pa nos lama," segun 
Minister di Naturalesa, Sr. Ursell Arends. Un aspecto clave di e 
enfoke di Minister Arends ta enbolucra campaňanan educativo 
pa informa e comunidad tocante e importancia di separacion 
di desperdicio, y e impacto positivo cu esaki por tin riba nos 
ambiente. 


Pa mas informacion di e maneho di desperdicio y e accion Baki 
den Bario por bishita e website Limpi.aw. E siguiente accion di 
Baki den Bario lo tuma luga diasabra 25 di november 2023 na 


[e 


Diahuebs 23 November 2023 


DI 7'OR PA ITOR DI MAINTA 


ULTIMO 4 BAKI DEN BARIO PA E ANA AKI 


Nov25 Oranjestad Centro di Bario Playa Pabou 
Dec 2 Noord Veld di Bubali 

Dec 9 Santa Cruz Nadi Croes & Crismo Angela 
Dec 16 San Nicolas Watertoren (ex Dimas) 

Aruba Tourism Fundacion Pa Nos Comunidad Paratlise 

MINISTER MADURO 
A YAMA BONBINI NA 
SINTERKLAAS Y SU 
PIETNAN DI COLOR 


Bou e tema ‘Sint y Piet Trece Color’, Minister di Cultura, Xiomara 
Maduro, tabata presente pa duna bonbini na Sinterklaas y su 
85 Pietnan di color den un evento yena cu alegria y curiosidad 
di nos muchanan. E celebracion di e afia aki tabata aun mas 
special, cu participacion di 85 Piet di color, agregando un toke 
vibrante y diverso na e parada aki. 


E parada, cu a cuminsa na APA y a finalisa na Renaissance 
Marketplace, tabata un muestra di cultura y e spirito festivo di nos 
muchanan pa cu e temporada aki. Cu participacion di Massive 
Brassband, e evento a marca un momento importante, creando 
un atmosfera divertido cu a capta e esencia di e celebracion 
aki. Ademas, e afia aki Pitbull Productions a celebra nan di 10 
aniversario hunto cu Chaz Dancers, kendenan a conmemora 
25 aña di trayectoria artistico den e evento aki. 


Un di e momentonan cu mas a sobresali tabata e presentacion 
di Casper y Xennon, kendenan a canta algun cancion pa 
Sinterklaas y e publico presente. E animacion tabata na encargo 
di Tanchi Esmee y Tio George, kendenan a mantene e multitud 
su atencion durante henter e evento cu nan carisma y energia. 
E evento a sigui cu presentacionnan di gruponan di baile, 
mustrando e talento y diversidad cultural di nos Pais. E evento 
aki no solamente tabata pa celebra e yegada di Sinterklaas, 
pero tambe a sirbi como un plataforma pa expresion di arte 
y cultura local y duna un oportunidad na nos muchanan pa 
experencia e magia di e temporada aki cu ta asina special pa 
nan. 


Minister di Cultura ta gradici UNOCA, Aruba Bank, Renaissance 
Marketplace y CCDN pa nan sosten den realisacion di e evento 
magnifico aki. Un gradecimento special ta bay pa APA, DOW y 
KPA pa nan colaboracion y apoyo, sigurando cu e celebracion 
di e aña aki ta uno inolvidabel. E mandatario ta gradici tambe 
tur esnan cu a participa na e evento aki, reafirmando nan 
compromiso pa preserva y promove e tradicion aki pa nos 
muchanan. 'Sint y Piet Trece Color' no solamente tabata un 
celebracion di tradicion cultural, pero tambe un recuerdo di e 
union y diversidad cu ta caracterisa nos comunidad. m 

E Dia di Santa Cecilia ta conoci como dia di Musico y ta ser 
observa mundialmente, reconociendo Santa Cecilia, e santa 
patrona di musiconan. E dia aki ta sirbi como un recordatorio 
di e poder y bunitesa di musica y e individuonan talentoso cu 
ta dedica nan bida na e arte aki. 


Minister di Cultura, Xiomara Maduro, ta extende un cordial 
saludo y gratitud profundo na tur musico pa nan contribucion 
invaluabel na nos comunidad. Celebra anualmente, e dia 
aki ta marca un momento significativo pa reconoce e idioma 
universal di musica y esnan cu ta crea e arte aki. 


'Awe (22 di november), mientras nos ta celebra Dia di Santa 
Cecilia, nos ta reconoce no solamente e melodianan y 
ritmonan cu ta yena nos bida cu alegria y emocion, pero tambe 
e individuonan dedica tras di e forma di arte aki, Minister 
Maduro a bisa en conexion cu e dia aki. 'Musica ta transcende 
fronteranan cultural, linguistico y geografico, uniendo nos den 
un experiencia comparti di humanidad. 


E mandatario a pone enfasis riba e importancia di musica 
den formacion di identidad cultural y di nos herencia. 'Nos 
musiconan no ta solamente 'entertainers', nan ta representa 
nos herencia cultural, contado di cuentonan di nos histora y 
embahadornan di nos tradicion diverso'. 


m 

Minister Maduro ta reconoce tambe cu hasta den momentonan 
dificil, nos musiconan ta sigui ta un fuente di inspiracion y ta 
lanta nos animo, probando cu musica tin un forsa resiliente cu 
ta florece hasta den adversidad. E mensahe di e mandatario ta 
bay mas leu cu aprecio, enfatisando e compromiso di Gobierno 
di Aruba pa apoya e arte aki. 'Como Minister di Cultura, ta 
mi deber y honor pa sigura cu tur musico ta ricibi e sosten y 
reconocemento cu nan merece. Nos ta comprometi pa cultiva 
un ambiente unda arte por florece y unda nos musiconan por 
sigui deleita nos cu nan talento.' 


Minister Maduro ta yama comunidad pa uni na e celebracion 
di nos musiconan. ‘Laga nos tuma un momento awe (22 di 
november) pa mustra aprecio na e musiconan den nos bida, 
paso nan ta esnan cu ta enrikece nos alma cu e idioma universal 
di musica. Na tur nos musiconan, danki pa boso melodianan, 
boso pasion y boso dedicacion. Feliz Dia di Santa Cecilia. 


Nos ACTITUD 
POSITIVO TA NOS 
FORSA PA SOLUCIONA 

MINISTER 


KAPEL DI ALTO VISTA TA BIRA E PROME 
MONUMENTO PRIVA & PROTEHI CU SU SEYO 


OFICIAL Y TA DEN E PROME FASE PA CUMINSA 


CU RESTRUCTURACION 


Dialuna atardi Minister di Turismo y Salud [| > 
Publico sr. Dangui Oduber conhuntamente 
cu Minister di Finansas y Cultura sra. 
Xiomara Maduro a atende un ceremonia 
hopi importante pa Aruba su turismo 
como tambe su cultura y herencia. Kapel 
di Alto Vista ta ricibi su seyo oficial y ta 
bira e prome monumento priva & protehi 
cu un plan di embeyecemento na e prome 
guartal di 2024. 


E tabata un atardi ameno cu un bunita misa 
di Santo Sacrificio dirigi pa Monseigneur 
L.A. Secco cu un programa unda Minister 
Oduber y Minister Maduro y tambe 
representante di Monumenten Bureau 
Aruba a hiba algun palabra di e historia y 
a accentua e importancia di Kapel di Alto 
Vista pero tambe e plan di restructuracion 
y e rekesitonan pa ta un monumento priva y protehi. 


Minister Oduber a hiba algun palabra splicando e plan di 
embeyecemento y kico tur lota den plan pa asina crea un miho 
strucura pa e area di Alto Vista. E bunita proyecto aki ta pa 
asina por organisa y mantene e area cu trankilidad y paz pa 
tur cu ta bishita y hasi nan oracionnan na e Kapel di Alto Vista. 


Mandatario a menciona cu e proyecto ta den su prome fase di 
restructuracion y tur loke ta bay ta den plan pa implementa ta 
lo siguiente: 


* Percurpa pa amplia e espacio di parkeo y lo tin un area aloca 
special pa parkeo di busnan, ATV s y UTV's. 


e Lo bay prohibi ATV s, UTV's y busnan cu tocamento di musica 
halto den e area pa asina mantene e paz y trankilidad pa e 
usuarionan. 


KAPEL DI ALTO VISTA 


Ši 


MONUMENTO PRIVA PROTEHI Y 


} F ANUNCIO PLAN DI EMBEYECEMENTO 


* RESTRUCTURACION DI ALTO VISTA 
* RESTRUCTURACION DI PARQUEO 
© UN PLAN SOSTENIBEL 

* PROTECCION DI PROPIEDAD 

* TRANKILIDAD DEN E AREA 

* GUIA MIENTRAS DI BISHITA 

* ACCESIBILIDAD DI INVALIDO 


4 
* Ta bay embeyece e area rond di Kapel y tambe construi 
bafionan. 


* Ta bay tin regla & guia di bishita tocante vestuario 
* Mas accesibilidad pa nos invalidonan 

* Implementa proteccion di e propiedad 

* Mantena un plan di sostenibilidad. 


Finalmente, Minister Oduber ta gradici tur persona cu a juda pa 
hasi e proyecto aki un realidad; Parokia di Noord, Obispado, 
Minister Xiomara Maduro, Monumenten Bureau Aruba y tur 
departamento di gobierno pa asina por a traha hunto y mantene 
e vision pa * Ministerio di Turismo y Salud Publico asina crea 
e area di Kapel di Alto Vista, un area di trankilidad & paz pa tur 
nos bishitantenan. mmm 

Minister Dangui Oduber: 


FIRMAMENTO DI 
MEMORANDUM OF 
UNDERSTANDING (MOU) 
ENTRE MINISTERIO 
DI TURISMO & SALUD 
PUBLICO Y UNIVERSIDAD 
EL BOSQUE 


Minister di Turismo y Salud Publico sr. Dangui Oduber, hunto 
cu representantenan di Universidad el Bosque, referi como 
UNBOSQUE y tambe Los Cobos Medical Center (LCMC) ta 
anuncia cu un Memorandum of Understanding (MOU) a wordo 
firma pa asina reforsa y mehora e servicio y calidad di cuido 
y alaves crea oportunidadnan pa por crea posibilidadnan pa 
sigui profesionalisa y empodera nos profesionalnan den cuido 
cu lo desea pa studia aki na Aruba mes. 


Ministerio su vision ta pa sigui traha ariba un sistema di cuido 
di salud mas inovativo y sostenibel pa Aruba. Cu e acuerdo 
firma aki ta reconoce cu un colaboracion y diversificacion cu 
profesionalnan di e instituto; Universidad el Bosque y Los 
Cobos Medical Center ta necesario pa asina por yuda eleva 
henter e sector di cuido na Aruba. 


Adicional na esaki, cooperacion y colaboracion cu institutonan 
cu ta acredita manera UNBOSQUE ta expande e posibilidadnan 
educativo pa nos professional di salud. E meta di e MOU aki 
ta pa declara intencionan di e partidonan pa traha hunto cu 
institutonan educativo den e topico di salubridad y pa contribui 
na e meta di expande y reforsa nos sistema di cuido. 


E topiconan cu a mentiona den e acuerdo ta lo seguiente: 


* Ambos partido ta explora e posibilidad di un colaboracion pa 
asina por yuda cu e capasidad di personal na Aruba. 


* Explora e oportunidadnan di establece un universidad di 
medicina manera UNBOSQUE na Aruba. 


* Explora e structura y colaboracion di diagnosticonan pa 
casonan mas complica. 


* Opportunidad pa educacion superior y avansa pa studiantenan 
di salubridad 


* Intercambio di conocemento y expertisio cu UNBOSQUE 
Universidad su profesionalnan. * Ministerio di Turismo y Salud 
Publico * 


Minister sr. Dangui Oduber ta gradici LCMC 8. UNBOSQUE 
pa e bon cooperacion y colaboracion historico aki cual ta 
significante pa Aruba pa asina logra e vision di un sistema 
di cuido avansa, innovativo y sostenibel pa e comunidad di 
Aruba. m 

MINISTER 


CEDE ARUBA DEN CUADRO DI PROYECTO 
VEILIGE BARIO’S TA BAY LANSA SU WEBSITE DI 


Diamarsanochi, MinisterdiHusticia 
y Asuntonan Social sr. Rocco Tjon, 
tawata presente na e “community | 
building event” organisa pa CEDE 
Aruba, den cuadro di e proyecto 
di “Bario Unico” cual ta cay bou 
di e capa di “veilige bario's". Un 
momento importante, caminda tur 
e centronan di bario a bin hunto, 
pero tambe 40 organisacion a = 

wordo invita, pa presencia e 
evento aki, pa asina wak con nan 
por colabora mas cu e centronan di 
bario, pa di e forma ey brinda mas k 
actividad pa cada ciudadano cu ta 
biba den e diferente barionan. 


Ta asina cu na 2021, den e 
plan di maneho di Ministerio di 
Husticia y Asuntonan Social a 
incorpora e proyecto di Veilige 
Bario’s, cual ta consisti di tres pilar. E prome pilar ta pa crea 
mas responsabilidad y fortifica e sentido di responsabilidad y 
participacion di cada ciudadano den nan bario. E di dos pilar ta 
pa inverti den crea barionan mucho mas sigur pa loke ta trata 
trafico y iluminacion. E di tres pilar ta percura pa mas inversion 
den e centronan di bario mes. 


Na 2023 a formalisa e colaboracion cu CEDE Aruba pa loke ta 
trata e parti di inversion den e centronan di bario, kende hunto 
cu Minister Ursell Arends y Minister Endy Croes a percura pa 
mas fondo por wordo aloca, pa asina e centronan di bario por 
organisa hopi mas actividad. CEDE Aruba ta un partner hopi 
responsabel y confiabel den e proyecto aki, mirando cu nan 
ta brinda e asistencia na e centronan di bario y ta maneha e 
fondonan, pa di e forma aki, e centronan di bario por organisa 
nan actividadnan y haci uzo di e fondonan aki, na un manera 
mas practico. 


For di juni y juli, alrededor di nuebe lider di programa a wordo 
emplea pa por asisti tur e diferente centro di bario, y ya caba 
por presencia e efecto di esaki, caminda mas y mas actividad 
ta wordo organisa den e centronan di bario. Pues, cu hopi 
satisfaccion ta bay lansa e website di Bario Unico dentro di 
dos siman, pa asina cada ciudadano cu ta biba den e diferente 
barionan, por ta al tanto di e actividadnan cu ta wordo brinda 
den nan centro di bario y di e forma ey participa na esaki. 


Por ultimo, e mandatario a expresa cu colaboracion y traha 
hunto ta hopi importante, y mescos cu esaki a wordo haci den 
forma di un proyecto multi-ministerial y mescos a colabora cu 
CEDE Aruba y e centronan di bario, cual ta un compromiso a 
largo plaso, caminda den e siguiente cinco aňanan nos dilanti, 
lo aloca fondonan adicional. Ta spera cu e anochi aki a yuda 
pa e 40 organisacionnan aki por a conecta cu e centronan di 
bario y asina traha mas di cerca cu otro y asisti e centronan di 
bario pa brinda mucho mas actividad na nos comunidad. 

Durante e ceremonia a presenta un plan di restructuracion cu ta brinda paz 
y trankilidad na e bishitantenan 


Diamars ultimo, Minister di Enseñansa y Deporte Endy Tambe durante e ceremonia, a presenta un plan di 
Croes hunto cu colega Prome Minister Evelyn Wever-Croes, embeyecemento pa e area di Kapel di Alto Vista. Actualmente, 
Vice Prome Minister Ursell Arends, Minister Dangui Oduber, e proyecto ta den su prome fase di restructuracion. E meta di 
Minister Xiomara Maduro, Presidente di Parlamento mr. e proyecto aki ta pa mantene e area cu paz y trankilidad pa tur 
Edgard Vrolijk, representante di Monumenten Bureau Aruba y esnan cu ta bishita Kapel di Alto Vista pa haci oracion. Minister 
demas invitadonan a asisti na e acto di seyo oficial di Kapel di Endy Croes ta felicita colega Dangui Oduber, Minister Xiomara 
Alto Vista como prome monumento priva y protegi. Ademas, a Maduro y tur stakeholder pa e bunita proyecto di embeycemento 
tene un Santo Sacrificio di misa efectua pa Monseigneur L.A. aki cu ta brinda paz y trankilidad na e bishitantenan. 

Secco. [ 

MINISTER ENDY CROES A 
ASISTI NA E COMMUNITY 
BUILDING EVENT DIE 
PROYECTO BARIO UNICO 


Diamars anochi, Minister Endy Croes hunto cu colega Minister 
Ursell Arends y Minister Rocco Tjon a asisti na e Community 
Building Event “Lets Connect!-Ban Conecta!’, organisa pa 
CEDE ARUBA, den cuadro di e proyecto Bario Unico. Manera 
ta conoci, na luna di februari di e afia aki, a firma e acuerdo 
di Veilige Bario’s cu diesun (11) centro di bario, CEDE Aruba, 
Ministerio di Ensefiansa y Deporte, Ministerio di Husticia y 
Asuntonan Social y Ministerio di Asuntonan di Adultonan Mayor. 
E proyecto Veilige Bario's ta un proyecto multi- ministerial y tin 
como meta pa trece mas actividad den e centronan di bario, 
pero tambe pa eleva e siguridad di nos mucha- y hobennan 
den bario. 


Gobierno di Aruba hunto cu CEDE ARUBA a aloca fondo 
necesario pa e proyecto aki y CEDE ARUBA ta draai e proyecto 
aki. Durante e anochi aki a brinda e centronan di bario cu ta 
forma parti di e proyecto Bario Unico e bunita oportunidad 
pa conecta cu diferente stakeholder. E meta di e evento aki 
ta pa brinda e plataforma unda e ideanan fantastico ta topa 
oportunidad. Tambe durante e anochi special aki, a honra e 
baluartenan den nos comunidad: Sr. Rufo Anthony di CdB 
Lago Heights, Sr. Valentino Peterson di CdB Lago Heights, Sr. 
Kenneth Lucas di CdB Lago Heights, Sr. Dennis Burke di CdB 
Playa Pabou y Sra. Marlin Ignacio di CdB Noord. Pa conclui, 
Minister Endy Croes a expresa cu esaki ta un bunita proyecto 
cu ta conta cu sosten di Ministerio di Ensefiansa y Deporte. 


Minister Endy Croes ta gradici CEDE Aruba, Minister Rocco 
Tjon y Minister Ursell Arends cu tambe a contribui pa realisa 
di e proyecto aki, pa asina hunto nos duna un miho porvenir 
na e muchanan di Aruba. Nos tur hunto por haci esaki bira un 
realidad. Pa asina nos tur hunto sigui construi y fortalece nos 
comunidad di Aruba cada bes mas miho y mas uni. 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


„2023 ANA DI UNION Y POSITIVISMO! 


